বন্যা পরিস্থিতি, রাতভর বৃষ্টিতে বিপর্যস্ত ভুটান সহ ডুয়ার্স

শুভজিৎ দেবনাথ, গয়েরকাটা: ভুটান (Bhutan) পাহাড় ও ডুয়ার্স (Dooars) জুড়ে ভারী বৃষ্টিতে জলমগ্ন (Water Logged) ডুয়ার্সের বিস্তীর্ণ এলাকা। রাতভর টানা বৃষ্টিতে বন্যা পরিস্থিতির (Flood Situation) সৃষ্টি হয়েছে। বানারহাটের (Banerhat) বিন্নাগুড়ির (Binnaguri) পাশাপাশি গয়েরকাটা (Gairkata) আংরাভাসা নদীর জল ঢুকে জলমগ্ন বেশ কয়েকটি গ্রাম।

গয়েরকাটার জ্যোতির্ময় কলোনি , শান্তিনগর কলোনি , কাশিয়াঝোরা। জলবন্দী হয়ে পড়েছে কয়েকশো পরিবার। এখনও পর্যন্ত প্রশাসনের তরফ থেকে কেউ আসেনি বলে অভিযোগ। ত্রাণের ব্যবস্থা করা হয়নি। এখনো বৃষ্টি চলছে এভাবে বৃষ্টি চলতে থাকলে পরিস্থিতি আরও অবনতি হওয়ার আশঙ্কা রয়েছে। পরিস্থিতির উপর নজর রাখছে প্রশাসন। জল ঢুকে পড়েছে সবার ঘর থেকে শুরু করে রান্না ঘরেও।

কলকাতা টিভিতে খবর সম্প্রচার হতেই তৎপর পুলিশ প্রশাসন। গয়েরকাটায় বন্যাকবলিত এলাকায় পরিদর্শনে এলেন মহকুমা পুলিশ আধিকারিক মহকুমা শাসক বানারহাটের বিডিও জেলা পরিষদের সহকারী সভাধিপতি সীমা চৌধুরী। জলবন্দি হয়ে পড়া লোকজনকে উদ্ধারে নামানো হয়েছে ধূপগুড়ি দমকল কর্মী ও সিভিল ডিফেন্স কর্মীদের। বন্যাকবলিত এলাকায় মানুষকে নিরাপদ স্থানে সরে যাবার জন্যে প্রশাসনের তরফে চলছে মাইকিং। জেলা শাসকদলের নির্দেশে খোলা হয়েছে ত্রাণ শিবির। পরিস্থিতির উপর নজর রাখছে প্রশাসন।

শনিবারের পর রবিবারেও প্রবল বৃষ্টিতে বিপর্যস্ত উত্তরবঙ্গ। লাল সতর্কতা জারি করা হয়েছে। ভয়াবহ অবস্থায় পৌঁছেছে তিস্তা ও মহানন্দা সংলগ্ন এলাকা। আতঙ্ক বাড়ছে শিলিগুড়িতেও। ডুয়ার্সে বন্যা মোকাবিলায় তৎপর রাজ্য সরকার, একাধিক ত্রাণ শিবির খোলা হয়েছে। সবচেয়ে ক্ষতিগ্রস্ত জলপাইগুড়ির নাগরাকাটা। জলবন্দি মানুষকে নিরাপদ আশ্রয়ে সরানো হচ্ছে। প্লাবিত হয়েছে বানারহাট ব্লকের বিন্নাগুড়ি এবং গয়েরকাটার একাধিক এলাকা।

আরও পড়ুন- রাতভর বৃষ্টি! ভয়াবহ ধসে ভাঙল ব্রিজ! দার্জিলিংয়ে মৃত্যুমিছিল, হাহাকার

বিপর্যস্ত ভুটান। পাহাড়ে অতি বৃষ্টির জেরে হাতিনালা দিয়ে নেমে আসা জল গ্রামের মধ্যে ঢুকেছে। তিস্তা নদী ফুঁসছে। জেলা প্রশাসন জানিয়েছেন, বিপদজনক পরিস্থিতি এড়াতে ইতিমধ্যেই সব ধরনের সতর্কতা জারি করা হয়েছে। ক্ষতিগ্রস্ত পরিবারগুলিকে নিরাপদ স্থানে সরানো হয়েছে। তাদের খাদ্য, ওষুধ পৌঁছে দেওয়ার কাজ চলছে। প্রশাসন অবিরাম নজরদারি চালাচ্ছে। রাজ্য সরকারের পক্ষ সব রকম সহযোগিতার আশ্বাস দেওয়া হয়েছে।

দেখুন আরও খবর-